สวัสดีครับ ผู้ป่วยมีอาการเจ็บเกร็งใต้ชายโครง2ฝั่ง หายใจไม่สะดวก และมีไข้ร่วมเล็กน้อย 1.X-rayแล้วพบว่ามีน้ำในปอดเล็กน้อยและวินิจฉันว่าเป็นปอดอักเสบ ตอนนี้แอดมิดให้ยาฆ่าเชื้อ1คืนแล้วรอดูอาการ 2.หลังจากตรวจเลือด พยาบาลแจ้งว่าค่าตับสูงประมาณ65(เกินเกณฑ์55) เลยมีการสอบถามให้ทำอัลตราซาวเพิ่มเติมพรุ่งนี้ ซึ่งค่าใช้จ่ายสูง ถาม -ไม่ทราบว่าค่าตับที่สูงเกี่ยวข้องกับอาการเจ็บชายโครงไหมครับ -ค่าตับ65ถือว่าอันตรายแค่ไหนและมีโอกาศเป็นโรคตับหรือเปล่าครับ
สวัสดีค่ะ เอนไซม์ของตับเป็นสารเคมีที่อยู่ในตับที่ถูกหลั่งออกมาเมื่อตับมีการบาดเจ็บหรืออักเสบ ซึ่งอาจเกิดจาก ผลข้างเคียงของยา การได้รับยาบางชนิดเกินขนาด ตับติดเชื้อไวรัสตับอักเสบ ตับเสียหายจากขาดเลือดเนื่องจากความดันโลหิตต่ำ เนื้องอกของตับ โรคภูมิคุ้มกันตัวเองทำให้ตับอักเสบ การดื่มเหล้า เป็นต้นการเป็นปอดอักเสบหรือติดเชื้ออาจไม่ได้ส่งผลต่อค่ากาทำงานของตับโดยตรง แนะนำปรึกษาแพทย์ที่ดูแลอีกครั้งว่ามีสาเหตุใดๆที่ทำให้ตับอักเสบดังกล่าวมาหรือไม่ ค่าตับประมาณ 65 ดังกล่าวมาสูงแค่เล็กน้อย ไม่ได้จัดว่าสูงมากจนอยู่ในภาวะอันตรายค่ะ